****

U Zagrebu, 22.04.2025.

**Poslovno veleučilište Zagreb**

na temelju sklopljenih Erasmus+ međuinstitucijskih sporazuma s inozemnim visokoškolskim ustanovama raspisuje

**NATJEČAJ**

za mobilnost studenata u svrhu **studijskog boravka** u okviru Erasmus+ programa ključne aktivnosti 1 u akademskoj godini 2025./2026.

**OPĆI DIO**

Poslovno veleučilište Zagreb objavljuje natječaj za izbor studenata kojima će se dodijeliti financijska potpora za studijski boravak na inozemnim visokoškolskim ustanovama u akademskoj godini 2025./2026.

Poslovnom veleučilištu Zagreb je 2014. godine dodijeljen „*Erasmus Charter for Higher Education (ECHE)*“ (270014-EPP-1-2015-1-HR-EPPKA3-ECHE - HR ZAGREB21) čime je omogućeno sudjelovanje u Erasmus+ programu.

Natječaj se odnosi na studijski boravak studenata Poslovnog veleučilišta Zagreb na inozemnoj partnerskoj ustanovi s kojom PVZG ima potpisan Erasmus+ međuinstitucijski sporazum o razmjeni studenata za akademsku godinu 2025./26. (popis se nalazi ne webu škole).

Erasmus+ studenti oslobođeni su plaćanja školarine na inozemnim visokoškolskim ustanovama. Studenti ostaju upisani na matičnoj ustanovi tijekom cijelog trajanja studentske razmjene, što znači da ne smiju završiti svoj studij tijekom trajanja razmjene. Studenti su za vrijeme trajanja mobilnosti dužni nastaviti plaćati školarinu matičnoj ustanovi.

Natječaj je objavljen **22. travnja 2024. i traje do završetka projektnog ciklusa**. Erasmus+ studijski boravak može trajati najkraće 1 semestar.

Prije odlaska na inozemnu visokoškolsku ustanovu, student mora dogovoriti priznavanje ECTS-a s voditeljem studija, ECTS koordinatorom i Erasmus koordinatorom na PVZG. Obveze studenta definiraju se sklapanjem ugovora o učenju (*Learning Agreement)*, koji mora sadržavati popis kolegija koje će student pohađati na stranoj visokoškolskoj ustanovi uz pripadajući broj ECTS bodova. Sklapanjem ugovora jamči se priznavanje ECTS bodova stečenih tijekom mobilnosti u inozemstvu kao i razdoblje provedeno na inozemnoj ustanovi.

Student na inozemnoj instituciji upisuje 30 ECTS bodova, a mora ostvariti najmanje 20 ECTS bodova u jednom semestru. Student potvrđuje izvršenje obveza na inozemnoj instituciji prijepisom ocjena

inozemne institucije.

**TKO SE MOŽE PRIJAVITI**

Na natječaj se mogu prijaviti redoviti studenti preddiplomskog i diplomskog studija PVZG. Izvanredni studenti mogu se prijaviti na natječaj i koristiti se financijskom potporom uz uvjet da za vrijeme trajanja mobilnosti pohađaju redovni studij u punom vremenu na inozemnom učilištu. Studenti preddiplomskih studija moraju u trenutku odlaska na mobilnost biti upisani najmanje u drugu godinu preddiplomskoga studija. Student mora imati zadovoljavajuće znanje stranog jezika na kojem se održava nastava na inozemnoj visokoškolskoj ustanovi.

**NA KOJA SE UČILIŠTA MOŽE OTIĆI**

Student se prijavljuje isključivo za mjesta i područja koja je PVZG dogovorila ugovorom s partnerskom ustanovom. Popis inozemnih učilišta s kojima je dogovorena mobilnost vidljiv je na web stranici škole.

Studenti sa stalnim prebivalištem u nekoj od zemalja sudionica Programa ne mogu se prijaviti za visoka učilišta na području zemlje u kojoj imaju registrirano stalno prebivalište.

**ŠTO JE POTREBNO NAPRAVITI PRIJE PRIJAVE**

Svi studenti zainteresirani za razmjenu dužni su proučiti i usporediti studijske programe matičnog i inozemnog učilišta. Potrebno je obratiti pažnju te se informirati na kojem se jeziku izvodi nastava na stranom učilištu.

**DUŽINA BORAVKA**

Studenti prijavljuju broj mjeseci koji je propisan Erasmus+ međuinstitucijskim sporazumom sa stranim učilištem na koje se žele prijaviti te su dužni provjeriti razdoblje kada im počinje i završava nastava na stranom učilištu.

Napomena: u slučaju da student prijavi odlazak na mobilnost za diplomsku razinu studija, a ne završi preddiplomski studij i ne upiše diplomski studij, student ne može sudjelovati u program.

**IZNOS FINANCIJSKE POTPORE**

Financijska potpora koju student može primiti iz Erasmus+ sredstava je dodatak za troškove studiranja koje bi student imao i na matičnom učilištu te stoga pokriva samo dio troškova života. Mjesečna financijska potpora iz Erasmus+ sredstava za ak. god. 2025./2026. raspodijeljena je u tri kategorije, ovisno o zemlji u koju student odlazi:

* Programske zemlje s nižim životnim troškovima:

Bugarska, Hrvatska, Češka, Estonija, Latvija, Litva, Mađarska, Poljska, Rumunjska, Slovačka,

Slovenija, Makedonija, Turska - mjesečni iznos potpore iznosit će 500 €

* Programske zemlje sa srednje visokim životnim troškovima:

Austrija, Belgija, Njemačka, Francuska, Italija, Grčka, Španjolska, Cipar, Nizozemska, Malta,

Portugal - mjesečni iznos potpore iznosit će 550 €

* Programske zemlje s visokim životnim troškovima:

Danska, Finska, Irska, Island, Lihtenštajn, Luksemburg, Švedska, Ujedinjeno Kraljevstvo i Norveška -

mjesečni iznos potpore iznosit će 550 €.

* Partnerske zemlje (BiH, Ukrajina, Albanija)

Iznosi dostupni na upit.

Broj financijskih potpora koje će Poslovno veleučilište Zagreb dodijeliti za mobilnost studenata ovisi o broju prijavljenih mjeseci, kao i o raspoloživosti sredstava.

Studenti ne mogu primiti financijsku potporu ako je njihov boravak paralelno financiran iz sredstava

Europske unije.

Nacionalne ili lokalne stipendije koje student prima ne smatraju se dvostrukim financiranjem. Financijsku potporu za studijski boravak u okviru Erasmus+ programa studenti mogu ostvariti za

razdoblja mobilnosti u ukupnom trajanju do 12 mjeseci za svaku razinu studija.

Studenti koji se prijave na natječaj i zadovolje sve uvjete natječaja, a ne uđu u krug odabranih za financijsku potporu mogu na razmjenu otići o vlastitom trošku. Na njih se primjenjuju ista pravila kao i na Erasmus+ studente koji imaju financijsku potporu.

**STUDENTI BEZ FINANCIJSKE POTPORE (ZERO-GRANT STUDENTS)**

Studenti koji se prijave na Natječaj i koji udovoljavaju svim uvjetima ali ne postoje dostatna sredstva za financiranje njihove mobilnosti, na mobilnost mogu ići o vlastitom trošku uz status studenta na mobilnosti, tzv. zero-grant students. Na njih se primjenjuju ista pravila kao i na studente koji imaju financijsku potporu.

#  DODATNA FINANCIJSKA POTPORA ZA ODREĐENE KATEGORIJE DODATNA FINANCIJSKA POTPORA ZA UKLJUČIVANJE ZA STUDENTE S POSEBNIM POTREBAMA /

**INVALIDITETOM**

Studenti s posebnim potrebama / invaliditetom, odnosno studenti sa specifičnim fizičkim, mentalnim ili zdravstvenim okolnostima imaju pravo dobiti uvećani iznos mjesečne financijske potpore zbog mogućih povećanih troškova mobilnosti. Poslovno veleučilište Zagreb će studente koji budu izabrani na Natječaju, a koji su u sklopu natječajne dokumentacije dostavili ispunjen prijavni obrazac za osobe s posebnim potrebama/invaliditetom, naknadno obavijestiti o postupku potraživanja dodatnih sredstava od Agencije za mobilnost i programe EU kao i o dodatnoj dokumentaciji koju je potrebno dostaviti u svrhu odobrenja dodatnih sredstava.

**DODATNA FINANCIJSKA POTPORA ZA RANJIVE SKUPINE STUDENATA (STUDENTI S MANJE MOGUĆNOSTI)**

Dodatak za studente s manje mogućnosti koji odlaze na mobilnost u svrhu studija obvezno se dodjeljuje sljedećim kategorijama:

* studentima nižeg socioekonomskog statusa
* studentima koji imaju status izbjeglice, tražitelja azila ili migranta
* studentima s potporom za uključivanje (studenti čije je osobno, fizičko, mentalno ili zdravstveno stanje

takvo da njegovo sudjelovanje u projektu / aktivnosti mobilnosti ne bi bilo moguće bez dodatne financijske

ili druge vrste potpore).

Studenti, sukladno **preporuci** Agencije za mobilnost i programe EU, mogu dobiti dodatnu ukupnu financijsku potporu od 250 EUR mjesečno za jednu od niže navedenih kategorija, ukoliko u okviru natječaja zatraže dodatnu potporu te prilože dokaznu dokumentaciju.

Studenti na kratkoročnoj mobilnosti dobivaju fiksni iznos od 100 EUR za mobilnosti u trajanju od 5-14 dana, odnosno 150 EUR za mobilnosti u trajanju od 15-30 dana.

|  |  |  |
| --- | --- | --- |
| **Podzastupljene ili ranjive skupine****studenata** | **Dodatne informacije** | **Dokazna dokumentacija** |
|  |  | - potvrda nadležne porezne uprave za sve članove |
|  |  | zajedničkog kućanstva za zadnju dostupnu kalendarsku |
|  |  | godinu u trenutku predaje natječajne dokumentacije; |
|  |  | - potvrda nadležne ustanove za |
|  | Prosječni mjesečni prihodi po članu | mirovinsko osiguranje o visini isplaćene mirovine za |
| Studenti nižeg socioekonomskog statusa (obvezna kategorija) | zajedničkog kućanstva ne prelaze 85% proračunske osnovice (2.827,10 kuna za 2022.) Uz ukupni dohodak u izračun prihoda ulaze i neoporezivi primici navedeni u Pravilniku o | zadnju dostupnu kalendarsku godinu u trenutkupredaje natječajne dokumentacije (za članove zajedničkog kućanstva koji su u mirovini ili su korisnici obiteljske mirovine);- popunjena izjava o članovima |
|  | dodjeli državne stipendije. | zajedničkog kućanstva (pod zajedničkim kućanstvom |
|  |  | podrazumijeva se obiteljska ili |
|  |  | druga zajednica osoba koje zajedno žive na istoj adresi |
|  |  | prebivališta i podmiruju troškove života bez obzira na |
|  |  | srodstvo)- obrazac dokumenta u prilogu natječaja. |
| Studenti čiji | Najviši stečeni stupanj obrazovanja oba roditelja studenta odgovara srednjoj stručnoj spremi | Dokaz da oba roditelja/skrbnika ili jedan u slučaju jednog roditelja/skrbnika nemaju kvalifikacije visokog obrazovanja putem zapisa (uključujući i elektronički zapis) HZMO-a o podacima evidentiranim u matičnojevidenciji Hrvatskog zavoda za mirovinsko osiguranje. |
| roditelji imaju |
| nižu razinu |
| obrazovanja |
| Studenti sdjecom |  | Zapis iz matice rođene djece |
| Studenti koji | Studenti čiji je prebivalište udaljeno |  |
| studiraju u mjestu | od mjesta studija više od 30km | Preslika osobne iskaznice, ispis s prikazom udaljenosti |
| izvan mjesta | (uključujući i studente koji putuju na | (HAK planer putovanja) |
| prebivališta | studij više od 30 km) |  |

|  |  |  |
| --- | --- | --- |
| Studenti djeca hrvatskih branitelja | Studenti djeca hrvatskih branitelja koji pripadaju sljedećim kategorijama:djeca smrtno stradalih hrvatskih branitelja iz Domovinskog rata, djeca nestalih hrvatskih branitelja iz Domovinskog rata, djeca hrvatskih ratnih vojnih invalida iz Domovinskog rata, djeca dragovoljaca iz Domovinskog rata i djeca hrvatskih branitelja iz Domovinskog rata koji su u Domovinskom ratu sudjelovali najmanje 100 dana kao pripadniciborbenog sektora. | Potvrde o braniteljskom statusu dobivaju se u Ministarstvu branitelja. Dokaz o statusu hrvatskog branitelja iz Domovinskog rata ili statusu djeteta hrvatskog branitelja iz Domovinskog rata izdaje nadležno tijelo državne uprave, odnosno Ministarstvo hrvatskih branitelja. |
| Studenti pripadniciromske manjine |  | Zapis iz matice rođenih ili presliku ispisa iz popisa birača |
| Studenti iz alternativne skrbi | Djeca bez roditeljske skrbi i djeca bez adekvatne roditeljske skrbi | Studenti koji su pod skrbništvom ili su kao djeca bili pod skrbništvom ili im je priznato pravo na socijalnu uslugu smještaja ili im je kao djeci bilo priznato pravo na socijalnu uslugu smještaja na temelju propisa iz područja socijalne skrbi dostavljaju rješenje kojim im je priznato pravo na socijalnu uslugu smještaja koje izdajenadležna ustanova iz područja socijalne skrbi. |
| Studentice u tehničkom, studenti uhumanističkom području |  | Tehnička i humanistička područja definiraju se sukladno Pravilniku o znanstvenim i umjetničkim područjima, poljima i granama (NN 118/09, 82/12,32/13 i 34/16) |
| Stariji studenti | (stariji od 30 godina) | Preslika osobne iskaznice ili zapis iz matice rođenih |

Potrebno je u prijavi naznačiti takav status i priložiti potrebnu dokumentaciju.

Pri odabiru studenata koji zadovoljavaju kriterije za dodatnu potporu za studente slabijeg socioekonomskog statusa, u izračun prosječnog mjesečnog prihoda po članu zajedničkog kućanstva uračunava se i oporezivi i neoporezivi dohodak (prihod). U slučaju kad postoji opravdana sumnja na pokušaj manipulacije utvrđivanja socioekonomskog statusa studenata, dopušteno je zatražiti dodatnu dokumentaciju kako bi se utvrdili kriteriji

definirani natječajem.

**KRITERIJI ZA ODABIR KANDIDATA**

Osnovni kriteriji za odabir studenata su: motivacijsko pismo, dosadašnje ocjene na studiju, znanje engleskog jezika, preporuke i mišljenje voditelja studija.

Rangiranje i odabir kandidata provodi povjerenstvo za međunarodne mobilnosti.

**POSTUPAK PRIJAVE**

**Prijava i potpuna dokumentacija šalju se emailom na** **internationaloffice@pvzg.hr****.**

Studenti su obvezni:

1. Ispuniti i dostaviti prijavu. Prijava se može preuzeti na webu škole (Napomena: ne preporučuje se dostava prijave zadnji dan. Prijavu je potrebno poslati **isključivo** na e-mail adresu: **internationaloffice@pvzg.hr**
2. Ispunjenu prijavu otisnuti, vlastoručno potpisati te zajedno s ostalom navedenom potpunom dokumentacijom predati Erasmus koordinatoru (dekanat).

Prijavi je potrebno priložiti:

a. Europass životopis na hrvatskom jeziku

b. motivacijsko pismo na engleskom jeziku (do 300 riječi)

c. prijepis dosad položenih ispita i ocjena te ostvarenih ECTS bodova (na hrvatskom jeziku; **zatražiti u referadi**)

d. presliku osobne iskaznice ili važeće putne isprave

e. za studente s invaliditetom – uz sve navedeno i potvrdu ovlaštene ustanove iz koje se vidi stupanj invaliditeta

f. za studente slabijeg socioekonomskog statusa – uz sve navedeno i:

1. Potvrda nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije (u svrhu dokazivanja slabijeg socioekonomskog statusa);
2. Potvrda nadležne ustanove za mirovinsko osiguranje o visini isplaćene mirovine za zadnju dostupnu kalendarsku godinu u trenutku predaje natječajne dokumentacije za članove zajedničkog kućanstva koji su u mirovini ili su korisnici obiteljske mirovine (u svrhu dokazivanja slabijeg socioekonomskog statusa);
3. Potpisana Izjava o članovima zajedničkog kućanstva (u svrhu dokazivanja slabijeg socioekonomskog statusa)

Student **ispunjava i dostavlja samo jednu (1) prijavu u kojoj je moguće odabrati do tri (3) različita** **izbora stranih učilišta** na koježeliići.PVZG će studenta rangirati na samo jedan od odabranihizbora.

Nepotpune ili nepravovremene prijave neće se uzeti u razmatranje.

**POSTUPAK IZBORA KANDIDATA**

Postupak izbora odvija se u dva kruga:

1. krug – administrativna provjera prijava
2. krug – testiranje i odabir kandidate/kandidatkinje od strane povjerenstva.

**OBJAVA REZULTATA NATJEČAJA**

Prve rezultate s rang-listom studenata PVZG će objaviti e-mailom na adrese kandidata te na internetskim stranicama nakon završenoga natječaja, obrade odluka i rang-lista

Odabrani studenti dužni su prije, za vrijeme i po povratku s razmjene pridržavati se propisanih uputa PVZGa, a koje će biti objavljene na internetskim stranicama škole, kao i svih naknadnih obavijesti koje im se upute elektroničkom poštom.

Prijavom na Natječaj kandidati/kandidatkinje pristaju da se njihovo ime objavi na popisu izabranih/odbijenih kandidata ili na listi čekanja.

**POSTUPAK ŽALBE**

Protiv odluke o odabiru kandidata može se podnijeti žalba povjerenstvu za mobilnosti PVZG u roku od 8 dana od objave rezultata natječaja. Žalba se podnosi u pisanom obliku i predaje se u Urudžbeni ured (dekanat) škole.

Ako student nije zadovoljio formalne uvjete Natječaja npr. prijava nije potpuna, dostavljena je nepravilno ispunjena dokumentacija i sl., prijava se automatski odbija bez mogućnosti žalbe.

**ZAVRŠNA NAPOMENA**

Eventualne izmjene i nadopune natječaja bit će objavljene na službenim internetskim stranicama

Poslovnog veleučilišta Zagreb.

Prijavom na natječaj kandidati pristaju da se njihovo ime javno objavi u svrhu natječaja za Erasmus+ programa - ključne aktivnosti 1 u akademskoj godini 2025./2026.

Izabrani kandidati/kandidatkinje dužni su se prije odlaska na i po povratku s inozemne visokoškolske ustanove pridržavati propisane procedure (o kojoj će biti obaviješteni) te PVZG dostaviti potrebnu dokumentaciju.

**KONTAKT ZA DODATNE UPITE**

Neven Šipić, prodekan za međunarodnu suradnju i mobilnosti

email: neven.sipic@pvzg.hr